Up-207/97
Natisni
Opravilna št.:
Up-207/97
Datum odločitve:
18. 12. 1997
ECLI:
ECLI:SI:USRS:1997:Up.207.97
Akt:
Ustavna pritožba zoper sklep 13. seje Občinskega sveta Občine Tržič z dne 24.4.1996
Izrek:
Ustavna pritožba zoper sklep 13. seje Občinskega sveta Občine Tržič, na podlagi katerega je I. P. in N. A. prenehal mandat v Občinskem svetu Občine Tržič se zavrže.
Evidenčni stavek:
Ustavno sodišče zavrže ustavno pritožbo, če pred njeno vložitvijo niso bila izčrpana vsa pravna sredstva.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Ustava, 157. čl.

Zakon o lokalni samoupravi (ZLS), 96. čl.

Zakon o Ustavnem sodišču (ZUstS), 50., 51., 52., 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
24. 4. 1997
Vrsta odločitve:
sklep
Vrsta rešitve:
zavrženje
Dokument:
US18670
Up-207/97
18.12.1997
S K L E P
Ustavno sodišče je v postopku za preizkus ustavne pritožbe SZT, ki jo zastopa predsednik stranke N. A. na seji dne 18. decembra 1997 s k l e n i l o :
Ustavna pritožba zoper sklep 13. seje Občinskega sveta Občine Tržič z dne 24.4.1996, na podlagi katerga je I. P. in N. A. prenehal mandat v Občinskem svetu Občine Tržič se zavrže.
O b r a z l o ž i t e v :
1. Pritožnik navaja, da sta bila I. G. in N. A. predstavnika SZ v Občinskem svetu Občine Tržič. Ta je na 13. seji dne 24.4.1996 sprejel sklep, s katerim je ponovno ugotovil, da je omenjenima članoma stranke prenehal mandat v občinskem svetu. Občinski svet po mnenju pobudnika ni imel pravne podlage za izdajo sklepa, ker ni preveril ali člana omenjene stranke res opravljata dejavnost, ki je nezdružljiva z opravljanjem funkcije svetnika v občinskem svetu. Z izpodbijanim sklepom naj bi bile I. G. in N. A. kršene človekove pravice in temeljne svoboščine.
2. Na podlagi 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS), lahko vloži ustavno pritožbo vsakdo, ki meni, da so mu bile s posamičnim aktom državnega organa, organa lokalne skupnosti ali nosilca javnih pooblastil kršene njegove človekove pravice ali temeljne svoboščine. Ustavno pritožbo se lahko vloži v 60 dneh od vročitve posamičnega akta, zoper katerega so bila izčrpana vsa pravna sredstva (člena 51. in 52. ZUstS). Po drugem odstavku 51. člena lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
3. Izpodbijani sklep je dokončen posamični akt, ki ga je možno izpodbijati z ustavno pritožbo, šele po izčrpanju vseh pravnih sredstev - v tem primeru po tem, ko bi bilo že pravnomočno odločeno v upravnem sporu po prvem odstavku 157. člena Ustave (na podlagi 96. člena Zakona o lokalni samoupravi (Uradni list RS, št. 72/93 in drugi)). Izjemne možnosti odločanja pred izčrpanjem izrednih pravnih sredstev po drugem odstavku 51. člena ZUstS ustavni pritožnik ni predlagal, Ustavno sodišče pa tudi samo ne vidi razlogov za tako izjemno odločanje.
4. Ustavna pritožba tudi sicer ni sposobna za obravnavo, saj pritožnik ne navaja domnevno kršenih človekovih pravic ali temeljnih svoboščin, vprašljiva pa je tudi aktivna legitimacija stranke za vložitev ustavne pritožbe v primeru, ko je njenima članoma prenehal mandat v občinskem svetu.
5. Senat Ustavnega sodišča je sprejel ta sklep na podlagi prvega odstavka 55. člena ZUstS v sestavi: predsednik senata dr. Tone Jerovšek in čalna mag. Matevž Krivic in dr. Lovro Šturm. Sklep je sprejelo soglasno.
Predsednik senata
dr. Tone Jerovšek